CELEX: 62012TN0317
Language: hu
Date: 2012-07-11 00:00:00
Title: T-317/12. sz. ügy: 2012. július 11-én benyújtott kereset — Holcim (Romania) SA kontra Európai Bizottság

22.9.2012   
            
            
               HU
            
            
               Az Európai Unió Hivatalos Lapja
            
            
               C 287/31
            
         2012. július 11-én benyújtott kereset — Holcim (Romania) SA kontra Európai Bizottság
   (T-317/12. sz. ügy)
   2012/C 287/59
   Az eljárás nyelve: angol
   
      Felek
   
   
      Felperes: Holcim (Romania) SA (Bukarest, Románia) (képviselő: L. Arnauts ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               rendelje el, hogy az alperes fizesse meg részére az állítólagosan ellopott azon európai kibocsátási egységek piaci értékét, amelyeket az ítélethozatal napjáig nem kap vissza, mégpedig a 2010. november 16-tól évente 8 %-kos kamattal növelt piaci árukon;
            
         
               —
            
            
               az alperest kötelezze a költségek megtérítésére; és
            
         
               —
            
            
               nyilvánítsa az ítéletet végrehajthatónak.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik azt állítva, hogy:
   
               —
            
            
               az Európai Unió felelős az Európai Bizottság által hozott, következők miatt jogellenes határozatokért:
               
                           a)
                        
                        
                           a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásforgalmi-jegyzékek egységesített és biztonságos rendszeréről szóló, 2004. december 21-i 2216/2004/EK bizottsági rendelet (HL L 386., 1. o.) 10. cikke (1) bekezdésének a félreértelmezése;
                        
                     
                           b)
                        
                        
                           az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelv (HL L 275., 32. o.; magyar nyelvű különkiadás 15. fejezet, 7. kötet, 631. o.) 20. cikkének a megsértése;
                        
                     
                           c)
                        
                        
                           számos általános alapelv (arányosság elve és a jogos bizalom védelmének az elve, gondossági kötelezettség, hatékony bírói jogvédelemhez való jog a tulajdonhoz való jog tekintetében) megsértése akkor, amikor úgy döntött, hogy a kibocsátási egységek Európai Unión belüli kereskedelmi rendszerének keretében az ellopott európai kibocsátási egységek helyét nem hozza nyilvánosságra, vagy nem engedi annak nyilvánosságra hozatalát.